ประกาศโรงเรียนทีปราษฎร์พิทยา

เรื่อง การกำหนดชั่วโมงการปฏิบัติงานสำหรับข้าราชการครูและบุคลากรทางการศึกษา สายงานการสอน

-------------------------------------

 ตามหนังสือสำนักงาน ก.ค.ศ. ที่ ศธ 0206.3/ว21 ลงวันที่ 5 กรกฎาคม 2560 ได้กำหนดหลักเกณฑ์และวิธีการให้ข้าราชการครูและบุคลากรทางการศึกษา ตำแหน่งครู มีวิทยฐานะและเลื่อนวิทยฐานะโดยมีแนวทางการปฏิบัติและการเก็บข้อมูลที่เกี่ยวข้องตามหนังสือสำนักงาน ก.ค.ศ. ที่ ศธ 0206.3/0635 ลงวันที่ 10 ตุลาคม 2560 เรื่อง การกำหนดชั่วโมงการปฏิบัติงานและประเมินผลงานที่เกิดจากการปฏิบัติหน้าที่ หนังสือสำนักงาน ก.ค.ศ. ที่ ศธ 0206.3/ว22 ลงวันที่ 5 กรกฎาคม 2560 เรื่อง หลักเกณฑ์และวิธีการพัฒนาข้าราชการครูและบุคลากรทางการศึกษา สายงานการสอน หนังสือสำนักงาน ก.ค.ศ. ที่ ศธ 0206.3/ว14 ลงวันที่ 25 กันยายน 2561 เรื่อง แก้ไขหลักเกณฑ์และวิธีการพัฒนาข้าราชการครูและบุคลากรทางการศึกษา สายงานการสอน และ หนังสือสำนักงาน ก.ค.ศ. ที่ ศธ 0206.3/0111 ลงวันที่ 23 มกราคม 2563 เรื่อง แนวทางการนำชั่วโมงการพัฒนาวิชาการมาทดแทนชั่วโมงการมีส่วนร่วมในชุมชนการเรียนรู้ทางวิชาชีพ (PLC) นั้น

 เพื่อให้การกำหนดชั่วโมงการปฏิบัติงานและประเมินผลงานที่เกิดจากการปฏิบัติหน้าที่ เป็นไปด้วยความเรียบร้อย มีประสิทธิภาพ และเกิดประสิทธิผลและใช้เป็นแนวทางเดียวกันในการนับชั่วโมงการปฏิบัติงาน โรงเรียนทีปราษฎร์พิทยา อำเภอเกาะสมุย จังหวัดสุราษฎร์ธานี จึงขอกำหนดชั่วโมงการปฏิบัติงานของข้าราชการครูและบุคลากรทางการศึกษา สายงานการสอน ดังนี้

|  |  |  |  |  |
| --- | --- | --- | --- | --- |
| **ลำดับ****ที่** | **ภาระงาน** | **จำนวน****ชั่วโมง/สัปดาห์** | **จำนวน****สัปดาห์/ปี** | **รวมจำนวน****ชั่วโมง** |
| **ภาระงานสอน** |
| 1. | ชั่วโมงสอนตามตามตารางสอน คาบละ 50 นาที จำนวน 15 คาบ/สัปดาห์ | 12 | 40 | 480 ชม./ปี |
| **งานสนับสนุนการจัดการเรียนรู้** |
| 1. | รองผู้อำนวยการ ผู้ช่วยผู้อำนวยการ หัวหน้ากลุ่มงาน หัวหน้ากลุ่มสาระ หัวหน้าระดับ รองหัวหน้าระกับ และหัวหน้างานทุกงานตามโครงสร้างการบริหารงาน 5 ฝ่าย | 5 | 40 | 200 ชม./ปี |
| 2. | กรรมการที่รับผิดชอบในฝ่ายงานต่างๆ ตามโครงสร้างการบริหารงาน 5 ฝ่าย | 3 | 45 | 135 ชม./ปี |
| 3. | กรรมการการจัดกิจกรรมตามโครงการในแผนปฏิบัติการประจำปี(พิจารณารายกิจกรรม 3 ชม./กิจกรรม/ครั้ง) | - | - | 3 ชม./กิจกรรม/ครั้ง |

|  |  |  |  |  |
| --- | --- | --- | --- | --- |
| **ลำดับ****ที่** | **ภาระงาน** | **จำนวน****ชั่วโมง/สัปดาห์** | **จำนวน****สัปดาห์/ปี** | **รวมจำนวน****ชั่วโมง** |
| **งานสนับสนุนการจัดการเรียนรู้** |
| 4. | กรรมการนำนักเรียนไปทัศนศึกษานอกโรงเรียน(พิจารณารายวัน 6 ชม./วัน) | - | - | 6 ชม./ครั้ง/วัน |
| 5. | กรรมการจัดกิจกรรมค่ายพักแรม พานักเรียนไปแข่งขันที่ไม่ค้างคืน (พิจารณารายวัน 6 ชม./วัน) | - | - | 6 ชม./วัน |
| 6. | กรรมการจัดกิจกรรมค่ายพักแรม พานักเรียนไปแข่งขันที่ค้างคืน (พิจารณารายวัน 8 ชม./วัน) | - | - | 8 ชม./วัน |
| 7. | การฝึกซ้อมนักเรียนแข่งขันศิลปหัตถกรรม | - | - | 2 ชม./วัน |
| 8. | งานฝึกซ้อมนักเรียนในโครงการต่างๆรวมฝึกซ้อมนักกีฬา | - | - | 3 ชม./วัน |
| 9.  | งานวิจัยในชั้นเรียน | - | - | 20 ชม./ปี |
| 10.  | งานตรวจการบ้านนักเรียน | 2 | 40 | 80 ชม./ปี |
| 11. | กรรมการคุมสอบกลางภาคและปลายภาค | - | - | 5 ชม./วัน |
| 12. | งานครูที่ปรึกษาและระบบดูแลช่วยเหลือนักเรียน | 4 | 40 | 160 ชม./ปี |
| 13. | งานเยี่ยมบ้านนักเรียน | - | - | 5 ชม./ครั้ง |
| 14. | งานห้องสมุด | 10 | 40 | 400/ปี |
| 15. | งานประเมินสถานศึกษา | - | - | 5 ชม./ครั้ง |
| 16. | งานอื่นๆ | - | - | 6 ชม./ปี |
| **งานตอบสนองนโยบายและจุดเน้น** |
| 1. | ลดเวลาเรียน เพิ่มเวลารู้ | 2 | 40 | 80 ชม./ปี |
| 2. | ติว O-net ม.3 และ ม.6 | 2 | 40 | 80 ชม./ปี |
| 3. | งานโรงเรียนสีขาว | 1 | 40 | 40 ชม./ปี |
| 4. | งาน To Be Number One  | - | - | 20 ชม./ปี |
| 5. | งานส่งเสริมการอ่าน | - | - | 2 ชม./ครั้ง |
| 6. | งานสัมพันธ์ชุมชน | - | - | 3 ชม./ครั้ง |
| 7. | งานอื่นๆสั่งการโดยรัฐบาล สพฐ. ศธ. สพม.11 อบจ. เทศบาล และงานนอกเหนือจากงานแผนปฏิบติการของโรงเรียน | - | - | 6 ชม./ครั้ง |
| 8. | งานอื่นๆที่ได้รับมอบหมาย | - | - | 6 ชม./ครั้ง |
| **การนับชั่วโมงการอบรมพัฒนาตนเอง** |
| 1. | การอบรม ประชุม สัมมนาเชิงปฏิบัติการ (เต็มวัน) | - | - | 6 ชม./วัน |
| 2. | การอบรม ประชุม สัมมนาเชิงปฏิบัติการ (ครึ่งวัน) | - | - | 3 ชม./ครึ่งวัน |
| 3. | การอบรม ประชุม สัมมนาเชิงปฏิบัติการ (ค้างคืนและมีชั่วโมงการปฏิบัติงานหลังเวลา 16.30 น.) | - | - | 8 ชม.วัน |

**หมายเหตุ** 1. ให้แสดงหลักฐานที่เกี่ยวข้องกับชั่วโมงการปฏิบัติงานทุกรายการต่อคณะกรรมการกลั่นกรองในขณะที่มีการประเมิน ปีละ 2 ครั้ง คือ เมื่อสิ้นภาคเรียนที่ 1 และเมื่อสิ้นภาคเรียนที่ 2

 2. เอกสารที่นำมาแสดง เช่น คำสั่ง บันทึกข้อความ รายงานผลการปฏิบัติงานต่างๆ หลักฐานการเข้าร่วมประชุม สมุดบันทึกการสอนประจำห้องเรียน เป็นต้น

 ทั้งนี้ในการนับชั่วโมงการปฏิบัติงานตามกรอบชั่วโมงการปฏิบัติงานข้างต้น ข้าราชการครูและ บุคลาการทางการศึกษา ต้องจัดทำเอกสารหลักฐาน เพื่อให้ผู้บังคับบัญชาพิจารณารับรอง และให้ข้าราชการครูและบุคลากรทางการศึกษาโรงเรียนทีปราษฎร์พิทยา ได้ถือปฏิบัติตามประกาศที่กำหนดเพื่อเป็นแนวทางในการนับชั่วโมงการปฏิบัติงาน เพื่อใช้เป็นคุณสมบัติการขอมีหรือขอเลื่อนวิทยฐานะตามหลักเกณฑ์และวิธีการที่ ก.ค.ศ. กำหนด

 จึงประกาศให้ทราบโดยทั่วกัน

 ประกาศ ณ วันที่ 16 พฤษภาคม พ.ศ. 2563

(นางเพียงแข ชิตจุ้ย)

ผู้อำนวยการโรงเรียนทีปราษฎร์พิทยา

#